อำนาจสถาปนารัฐธรรมนูญ คืออะไร
อำนาจสถาปนารัฐธรรมนูญ เป็นอำนาจก่อตั้งระบอบการเมือง และก่อตั้งองค์กร ทางการเมือง อาทิ รัฐธรรมนูญบัญญัติว่า ประเทศไทยเป็นราชอาณาจักรอันหนึ่งอันเดี จะแบ่งแยกไม่ได้ หมายความว่า รัฐธรรมนูญก่อตั้งระบบเอกรัฐ หรือรัฐเดียวขึ้น และ มาตรา ๒ ระบุว่า ประเทศไทยมีการปกครองระบอบประชาธิปไตยอันมีพระมหากษัตริย์ ทรงเป็นประมุข ส่วนนี้ เป็นการก่อตั้งระบอบการเมือง โดยให้มีประมุขของรัฐ เป็นพระมหากษัตริย์ อีกทั้ง บัญญัติให้มีรัฐสภา คณะรัฐมนตรี และศาล เพราะฉะนั้น อำนาจ สถาปนารัฐธรรมนูญ จึงเป็นอำนาจสูงสุด อำนาจองค์กรทั้งหลาย ที่รัฐธรรมนูญก่อตั้ง ย่อมเป็นอำนาจที่รับมอบจากรัฐธรรมนูญ ประมุขของรัฐมีอำนาจเท่าที่รัฐธรรมนูญให้ อำนาจไว้ รัฐธรรมนูญจึงอยู่สูงกว่าองค์กรที่รัฐธรรมนูญก่อตั้ง องค์กรที่ถูกก่อตั้งขึ้น โดยรัฐธรรมนูญ ย่อมกระทําขัดหรือแย้งรัฐธรรมนูญไม่ได้ ทั้งนี้ รัฐธรรมนูญกําหนดขอบเขตอำนาจ รูปแบบการใช้อำนาจ ตลอดจนกระบวนการใช้อำนาจ อาทิ รัฐธรรมนูญฉบับ ปี ๒๕๖๐ กําหนดว่า พระราชบัญญัติประกอบรัฐธรรมนูญจะตราขึ้นโดยคําแนะนํา และ ความยินยอมของรัฐสภา แล้วยังกําหนดกระบวนการลงคะแนนเสียงผ่านกฎหมายไว้ด้วย

อำนาจสถาปนารัฐธรรมนูญกับอำนาจจัดทํารัฐธรรมนูญ อาจไม่อยู่จุดเดียวกัน อำนาจจัดทํารัฐธรรมนูญ คือ ยกร่าง อาทิ รัฐธรรมนูญฉบับสหรัฐอเมริกา ปี ๑๗๘๗ บุคคลที่เขียนรัฐธรรมนูญ คือ สภาร่างรัฐธรรมนูญแห่งกรุงฟิลาเดลเฟีย แต่บุคคลลงมติให้ประกาศใช้ กลับเป็นสภาคองเกรส รวมถึงประชาชน ในมลรัฐ ๑๓ มลรัฐ ฉะนั้น จึงอาจมิใช่สิ่งเดียวกันในทางกลับกันอาจเป็นอำนาจเดียวกันก็ได้ อาทิ รัฐธรรมนูญ ฉบับชั่วคราว ปี ๒๕๕๗ บุคคลที่สถาปนารัฐธรรมนูญ คือ พระมหากษัตริย์ ภายหลัง คณะรักษาความสงบแห่งชาติยึดอำนาจแล้ว โดยคณะรักษาความสงบแห่งชาติมิได้ยกร่างเองคงมอบให้คณะกรรมการกฤษฎีกายกร่าง อย่างไรก็ตาม คณะรักษาความสงบ แห่งชาติ เป็นผู้ยกร่างที่แท้จริง แต่พระมหากษัตริย์เป็นผู้มีอำนาจสถาปนารัฐธรรมนูญ เช่นนี้แล้ว ทุกองค์กรที่รัฐธรรมนูญสถาปนาขึ้น จําต้องอยู่ภายใต้รัฐธรรมนูญ รัฐสภา ซึ่งรับมอบอำนาจนิติบัญญัติมาก็ออกกฎหมายขัดแย้งรัฐธรรมนูญไม่ได้ นอกจากนี้ การตีความรัฐธรรมนูญจักต้องตีความตามเจตนารมณ์ของผู้มีอำานาจสถาปนาเป็นหลัก
กฎหมายรัฐธรรมนูญ